# Жоба

**Қазақстан Республикасының кейбір заңнамалық актілеріне**

**жерлердің пайдаланылуы мен қорғалуын мемлекеттік бақылауды жетілдіру мәселелері бойынша өзгерістер мен толықтырулар енгізу туралы**

**ҚАЗАҚСТАН РЕСПУБЛИКАСЫНЫҢ**

**ЗАҢЫ**

1-бап. Қазақстан Республикасының мынадай заңнамалық актілеріне өзгерістер мен толықтырулар енгізілсін:

3. 2003 жылғы 20 маусымдағы Қазақстан Республикасының Жер кодексіне (Қазақстан Республикасы Парламентінің Жаршысы, 2003 ж., № 13, 99-құжат; 2005 ж., № 9, 26-құжат; 2006 ж., № 1, 5-құжат; № 3, 22-құжат; № 11, 55-құжат; № 12, 79, 83-құжаттар; № 16, 97-құжат; 2007 ж., № 1, 4-құжат; № 2, 18-құжат; № 14, 105-құжат; № 15, 106, 109-құжаттар; № 16, 129-құжат; № 17, 139-құжат; № 18, 143-құжат; № 20, 152-құжат; № 24, 180-құжат; 2008 ж., № 6-7, 27-құжат; № 15-16, 64-құжат; № 21, 95-құжат; № 23, 114-құжат; 2009 ж., № 2-3, 18-құжат; № 13-14, 62-құжат; № 15-16, 76-құжат; № 17, 79-құжат; № 18, 84, 86-құжаттар; 2010 ж., № 5, 23-құжат; № 24, 146-құжат; 2011 ж., № 1, 2-құжат; № 5, 43-құжат; № 6, 49, 50-құжаттар; № 11, 102-құжат; № 12, 111-құжат; № 13, 114-құжат; № 15, 120-құжат; 2012 ж., № 1, 5-құжат; № 2, 9, 11-құжаттар; № 3, 27-құжат; № 4, 32-құжат; № 5, 35-құжат; № 8, 64-құжат; № 11, 80-құжат; № 14, 95-құжат; № 15, 97-құжат; № 21-22, 124-құжат; 2013 ж., № 1, 3-құжат; № 9, 51-құжат; № 14, 72, 75-құжаттар; № 15, 77, 79, 81-құжаттар; 2014 ж., № 2, 10-құжат; № 8, 44-құжат; № 11, 63, 64-құжаттар; № 12, 82-құжат; № 14, 84-құжат; № 19-І, 19-ІІ, 96-құжат; № 21, 118, 122-құжаттар; № 23, 143-құжат; № 24, 145-құжат; 2015 ж., № 8, 42-құжат; № 11, 57-құжат; № 19-І, 99, 101-құжаттар; № 19-ІІ, 103-құжат; № 20-ІV, 113-құжат; № 20-VІІ, 115, 117-құжаттар; № 21-І, 124, 126-құжаттар; № 22-ІІ, 145-құжат; № 22-VІ, 159-құжат; 2016 ж., № 6, 45-құжат; № 7-ІІ, 53, 56-құжаттар; № 8-ІІ, 72-құжат; № 10, 79-құжат; 2017 ж., № 3, 6-құжат; № 4, 7-құжат; № 12, 34-құжат; № 14, 51, 54-құжаттар; № 23-V, 113-құжат; 2018 ж., № 9, 27-құжат; № 10, 32-құжат; 2019 ж., № 1, 4-құжат; № 2, 6-құжат; № 7, 37, 39-құжаттар, №19-20, 86-құжат; № 21-22, 2796-2797-құжаттар, №23, 2798-құжат; 2019 жылғы 30 желтоқсанда «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне Қазақстан Республикасының әкімшілік-аумақтық құрылысы, мемлекеттік басқару жүйесін жетілдіру, бюджетаралық қатынастар, кредит беру және білім беру мәселелері бойынша өзгерістер мен толықтырулар енгізу туралы» 2019 жылғы 27 желтоқсандағы Қазақстан Республикасының Заңы.):

1) мазмұнында:

14 және 96-1 - баптардың тақырыптары мынадай редакцияда жазылсын:

«14-бап. Орталық уәкілетті органның және оның облыстардың, республикалық маңызы бар қалалардың, астананың жер ресурстарын басқару жөніндегі аумақтық органдарының құзыреті»;

«96-1-бап. Жер учаскелері мәжбүрлеп алып қойылған және жер учаскелеріне жалдау шарты бұзылған тұлғалардың тізілімі»;

мынадай мазмұндағы 145-1-баптың тақырыбымен толықтырылсын:

«145-1-бап. Бақылау субъектісіне (объектісіне) бармай профилактикалық бақылауды жүргізудің тәртібі»;

147 -баптың тақырыбы мынадай редакцияда жазылсын:

«147-бап. Жерлердің пайдаланылуы мен қорғалуын мемлекеттік бақылауды жүзеге асыратын жер ресурстарын басқару жөніндегі аумақтық органдардың, республикалық маңызы бар қалалардың, астананың және облыстық маңызы бар қалалардың, аудандардың (қалалардағы аудандардан басқа) жергілікті атқарушы органдарының, аудандық маңызы бар қалалардың, кенттердің, ауылдардың, ауылдық округтердің әкімдерінің функциялары»;

2) 12-бапта:

13-1) тармақша алып тасталсын;

ынадай мазмұндағы 36-1) және 36-2) тармақшалармен толықтырылсын:

«36-1) нұсқау – бақылау субъектісіне (объектісіне) бара отырып, профилактикалық бақылау нәтижелері бойынша жасалатын жер учаскесін мақсатына сай пайдалану жөнінде шаралар қабылдау қажеттігі туралы және (немесе) анықталған бұзушылықтарды жою туралы жазбаша нысандағы хабарлама;»;

«36-2) облыстардың, республикалық маңызы бар қалалардың, астананың жер ресурстарын басқару жөніндегі аумақтық органы (бұдан әрі – жер ресурстарын басқару жөніндегі аумақтық орган) – жерлердің пайдаланылуы мен қорғалуын мемлекеттік бақылауды жүзеге асыратын орталық уәкілетті органның аумақтық органдары;»;

3) 14-бапта:

Тақырыбы мынадай редакцияда жазылсын:

«14-бап. Орталық уәкілетті органның және оның облыстардың, республикалық маңызы бар қалалардың, астананың жер ресурстарын басқару жөніндегі аумақтық органдарының құзыреті»;

1-тармақта:

2-8) тармақша мынадай редакцияда жазылсын:

«2-8) Қазақстан Республикасы жер заңнамасының талаптарын бұзушылықтарды жою туралы нұсқаманың, әкімшілік құқық бұзушылық туралы хаттаманың, әкімшілік құқық бұзушылық туралы іс бойынша қаулының және нұсқаудың нысанын әзірлеу және бекіту;»;

3), 12), 14) және 15) тармақшалар алып тасталсын;

мынадай мазмұндағы 16-6) тармақшамен толықтырылсын:

«16-6) жерлердің пайдаланылуы мен қорғалуын мемлекеттік бақылауды ұйымдастыру;»;

мынадай мазмұндағы 2-тармақпен толықтырылсын:

«2. Жер ресурстарын басқару жөніндегі аумақтық органның құзыретіне мыналар жатады:

1. жерлердің пайдаланылуы мен қорғалуын мемлекеттік бақылауды жүзеге асыру;
2. Қазақстан Республикасы жер заңнамасының талаптарын бұзушылықтарды жою туралы орындалуы міндетті нұсқамалар немесе нұсқаулар беру;
3. жер қатынастары жөніндегі уәкілетті органдарға жер учаскесін жалдау шартын бұзу бойынша шаралар қабылдау туралы хат жіберу;
4. Мемлекеттік корпорацияға осы Кодекстің 94-бабы 2-тармағының үшінші бөлігіне сәйкес жер учаскесіне құқық ауыртпалығын белгілеуге және тоқтатуға нұсқама жіберу;
5. жер заңнамасы саласындағы әкімшілік құқық бұзушылық туралы істерді қарау;
6. осы Кодекстің 148-бабы 1-тармағының 4) тармақшасында көрсетілген мәселелер бойынша сотқа талап қоюды дайындау және беру;
7. пайдаланылмай жатқан не Қазақстан Республикасының заңнамасын бұза отырып пайдаланылып жатқан жерді анықтау және мемлекеттік меншікке алып қою;
8. егер, құрылыс, пайдалы қазбалар кен орындарын игеру, объектілерді пайдалану, геологиялық-барлау және басқа жұмыстар жер заңнамасын, жерді пайдаланудың белгіленген режимін бұза отырып жүзеге асырылып жатса, сондай-ақ бұл жұмыстар сараптамадан өтпеген немесе теріс қорытынды алған жобалар бойынша жүргізіліп жатса, оларды тоқтата тұру;
9. орталық уәкілетті органға осы Кодекстің 92 және 93-баптарына сәйкес, заңды күшіне енген сот шешімі негізінде жер учаскелері мәжбүрлеп алып қойылған тұлғалар туралы ақпарат беру.»;

4) 14-1-бапта:

3-тармақ мынадай мазмұндағы 21), 22) және 23) тармақшалармен толықтырылсын:

«21) осы Кодекстің 145-1-бабының 6-тармағында көрсетілген мәселелер бойынша сотқа талап қоюды дайындау және беру;»;

«22) жерді пайдалану мониторингін жүргізу;»;

«23) орталық уәкілетті органға осы Кодекстің 145-1-бабы 6-тармағына сәйкес, заңды күшіне енген сот шешімі негізінде жер учаскелеріне жалдау шарты бұзылған тұлғалар туралы ақпарат беру;»;

4-тармақ алып тасталсын;

5) 17-баптың 2-1), 2-2) және 8-3) тармақшалары алып тасталсын;

6) 18-баптың 2-2), 2-3) және 8-3) тармақшалары алып тасталсын;

7) 19-баптың 4-1), 6) және 7) тармақшалары алып тасталсын;

8) 81-баптың 3-тармағының 2) тармақшасы мынадай редакцияда жазылсын:

«2) жер пайдаланушы жасалған шарттар талаптарын тиісінше орындамаған немесе орындамаған жағдайда, жер учаскесiн жалға беру шартының немесе уақытша өтеусiз жер пайдалану шартының мерзiмiнен бұрын тоқтатылуы.»;

9) 92-баптың 3-тармағы мынадай редакцияда жазылсын:

«3. Егер, шаруа немесе фермер қожалығын, ауыл шаруашылығы өндірісін жүргізуге арналған жеке меншік құқығындағы жер учаскесі пайдаланбау фактісі алғаш рет анықталған кезден бастап бір жыл ішінде мақсатқа сай пайдаланылмаған жағдайларда, мұндай жер учаскесі осы Кодекстің 94-бабында көзделген тәртіппен мәжбүрлеп алып қоюға жатады.

Егер, уақытша өтеулі жер пайдалану құқығымен берілген, шаруа немесе фермер қожалығын, ауыл шаруашылығы өндірісін жүргізуге арналған жер учаскесі пайдаланбау фактісі алғаш рет анықталған кезден бастап бір жыл ішінде мақсатқа сай пайдаланылмаған жағдайларда, онда жер учаскесіне уақытша өтеулі жер пайдалану құқығы осы Кодекстің 81-бабының 3-тармағының 2) тармақшасында көзделген тәртіппен тоқтатылуы тиіс.

Ескертпе: осы Заңның 92-бабы 3-тармағының екінші бөлігінде көзделген ережелер шаруа немесе фермер қожалығын, ауыл шаруашылығы өндірісін жүргізу үшін ауыл шаруашылығы мақсатындағы жер учаскесін уақытша өтеулі жер пайдаланудың бұрын жасалған шарттарынан туындаған қатынастарға да қолданылады.»;

10) 93-баптың 4-тармағы мынадай редакцияда жазылсын:

«4. Егер, жер учаскесі иесінің немесе жер пайдаланушының Қазақстан Республикасының заңнамасын бұзуы жер учаскесін нысаналы мақсаты бойынша пайдаланбауын білдірсе, онда жер учаскесі иесіне немесе жер пайдаланушыға Қазақстан Республикасы жер заңнамасының талаптарын бұзушылықтарды жою туралы нұсқаманы алған сәттен бастап екі ай ішінде жер учаскесінің орналасқан жері бойынша облыстың, республикалық маңызы бар қаланың, астананың, ауданның, облыстық маңызы бар қаланың жергілікті атқарушы органына, аудандық маңызы бар қаланың, кенттің, ауылдың, ауылдық округтің әкіміне оның нысаналы мақсатын өзгерту туралы өтініш білдіру құқығы беріледі.»;

11) 94-бапта:

2-тармақта:

бірінші бөлік мынадай редакцияда жазылсын:

«2. Осы Кодекстің 92-бабы 3-тармағының екінші бөлігінде көзделген жағдайларды қоспағанда, осы Кодекстiң 92 және 93-баптарында көзделген жағдайларда жер учаскесiн мәжбүрлеп алып қою туралы талап қою Қазақстан Республикасының Әкімшілік құқық бұзушылықтар туралы кодексінде көзделген жазалау шаралары қолданғаннан кейін және жер учаскесін мақсаты бойынша пайдалану жөніндегі және Қазақстан Республикасының заңнамасын бұзушылықтарды жою жөніндегі шараларды қолдану үшін жер учаскесінің иесіне немесе жер пайдаланушыға берілген Қазақстан Республикасы жер заңнамасының талаптарын бұзушылықтарды жою туралы нұсқаманың мерзімі өткеннен кейін беріледі.»;

үшінші бөлік мынадай редакцияда жазылсын:

«Жер учаскесін мақсаты бойынша пайдалану жөнінде шаралар қабылдау және Қазақстан Республикасы жер заңнамасының талаптарын бұзушылықтарды жою туралы нұсқама жер учаскесіне құқық ауыртпалығы ретінде 2007 жылғы 26 шілдедегі «Жылжымайтын мүлікке құқықтарды мемлекеттік тіркеу туралы» Қазақстан Республикасының Заңына сәйкес мемлекеттік тіркелуі тиіс.»;

12) 96-1-бапта:

тақырыбы мынадай мазмұнда жазылсын:

«96-1-бап. Жер учаскелері мәжбүрлеп алып қойылған және жер учаскелеріне жалдау шарты бұзылған тұлғалардың тізілімі»;

3-тармақтың бірінші бөлігі мынадай редакцияда жазылсын:

«3. Жер учаскелері мәжбүрлеп алып қойылған не жер учаскелеріне жалға беру шарттары бұзылған тұлғалардың тізіліміндегі мәліметтер осы Кодекстің 92 және 93-баптарының негізінде жер учаскесін мәжбүрлеп алып қою туралы, жер учаскелеріне жалға беру шарттары бұзу туралы сот шешімі заңды күшіне енген күннен бастап үш жыл өткеннен кейін алып тасталады.»;

13) 145-бапта:

1-тармақ мынадай редакцияда жазылсын:

«1. Жерлердің пайдаланылуы мен қорғалуын мемлекеттiк бақылауды орталық уәкiлеттi орган және оның аумақтық органдары және өзге де уәкiлеттi органдар өздерінің құзыреті шегінде жүзеге асырады.»;

3-тармақ мынадай мазмұндағы үшінші бөлікпен толықтырылсын:

«Бақылау субъектісіне (объектісіне) бармай профилактикалық бақылау осы Кодекске және Қазақстан Республикасының Кәсіпкерлік кодексіне сәйкес жүзеге асырылады..»;

5-тармақ алып тасталсын;

6-тармақ мынадай редакцияда жазылсын:

«6. Жердiң пайдаланылуы мен қорғалуы жөнiндегi мемлекеттiк инспекторлардың әкiмшiлiк жаза қолдану туралы шешiмiне осы Кодекстiң 148-бабының 3-тармағына сәйкес шағым жасалуы мүмкін..»;

7- тармақ мынадай редакцияда жазылсын:

«7. Жердiң пайдаланылуы мен қорғалуы жөнiндегi мемлекеттiк инспекторлар Қазақстан Республикасының жер заңнамасын бұзушылықтардың iс жүзiнде жойылуын, сондай-ақ жер учаскелерi иелерiнiң және жер пайдаланушылардың жерлердің пайдаланылуы мен қорғалуын мемлекеттiк бақылауды жүзеге асыратын лауазымды адамдардың Қазақстан Республикасы жер заңнамасының талаптарын бұзушылықтарды жою туралы нұсқауларын, нұсқамаларын және бақылау нәтижелері туралы хабарламаларын орындауын бақылауды жүзеге асырады.»;

14) мынадай мазмұндағы 145-1-баппен толықтырылсын:

«145-1-бап. Бақылау субъектісіне (объектісіне) бармай профилактикалық бақылау жүргізу тәртібі

1. Бақылау субъектісіне (объектісіне) бармай профилактикалық бақылауды осы Кодекстің 14-бабы 2-тармағының 1) тармақшасына сәйкес бақылау субъектілеріне қатысты жер ресурстарын басқару жөніндегі аумақтық органдар жүргізеді.

Шаруа немесе фермер қожалығын, ауыл шаруашылығы өндірісін жүргізуге арналған жері бар жер пайдаланушылар бақылау субъектілері болып табылады.

2. Бақылау субъектісіне (объектісіне) бармай профилактикалық бақылау мақсаттары ауыл шаруашылығы мақсатындағы (пайдалануындағы) жерлерді пайдаланбаудың уақтылы жолын кесу, ауыл шаруашылығы мақсатындағы (пайдалануындағы) жерлерді пайдалану кезінде бұзушылықтарға жол бермеу, ауыл шаруашылығы мақсатындағы (пайдалануындағы) жерлерді пайдаланбағаны немесе Қазақстан Республикасының заңнамасын бұза отырып пайдаланғаны үшін жоғары салық салу түрінде экономикалық ықпал ету шараларын қолдану жолымен жер пайдаланушыларды ынталандыру, бақылау субъектілеріне бақылау субъектісіне (объектісіне) бармай профилактикалық бақылау нәтижелері бойынша жер ресурстарын басқару жөніндегі аумақтық органдар анықтаған бұзушылықтарды дербес жою құқығын беру және оларға әкімшілік жүктемені төмендету болып табылады.

3. Бақылау субъектісіне (объектісіне) бармай профилактикалық бақылау жүйелі бақылаулардың, жерүсті түсірілімдерінің нәтижелерін, қор деректерін, Жерді қашықтықтан зондтау деректерін, мемлекеттік ақпараттық жүйелерден және электрондық ақпараттық ресурстардан алынған мәліметтерді, сондай-ақ жер мониторингін жүргізу кезінде алынған жердің сапалық жай-күйі туралы басқа да мәліметтерді талдау жолымен жүргізіледі.

Бақылау субъектісіне (объектісіне) бармай профилактикалық бақылау нәтижелері бойынша бұзушылықтар анықталған жағдайда, бақылау субъектісіне (объектісіне) бармай профилактикалық бақылауды жүзеге асыратын жер ресурстарын басқару жөніндегі аумақтық органдардың лауазымды адамдары бақылау субъектісінің іс-әрекеттерінде (әрекетсіздігінде) бұзушылықтар анықталған күннен бастап он жұмыс күні ішінде бақылау субъектісіне әкімшілік құқық бұзушылық туралы іс қозғамай, бірақ бақылау субъектісіне оны жою тәртібін міндетті түрде түсіндіре отырып, бақылау нәтижелері туралы нұсқау ресімделеді және жіберіледі.

Нұсқау қолма-қол тапсырылады немесе тапсыру туралы хабарламасы бар тапсырысты почта жөнелтілімі нысанында не электрондық цифрлық қолтаңба қойылған электрондық құжат арқылы, егер субъект бұрын мұндай мекенжайды бақылау және қадағалау органына ұсынған болса немесе ұялы байланыс арналарымен мәтіндік хабарламалар арқылы, сондай-ақ хабарламаның тіркелуін қамтамасыз ететін өзге де байланыс құралдарын пайдалана отырып немесе өзге де қолжетімді тәсілмен жолданады.

Нұсқауда жер учаскесін мақсаты бойынша пайдалану жөніндегі шараларды қабылдау мерзімі бір жыл, ал Қазақстан Республикасының заңнамасын бұзушылықтарды жою жөніндегі шараларды қабылдау мерзімі нұсқау алынған сәттен бастап үш ай болып белгіленеді.

4. Бақылау субъектісіне (объектісіне) бармай профилактикалық бақылау нәтижелері бойынша анықталған бұзушылықтарды жою туралы нұсқау алған бақылау субъектісі ол табыс етілген күннен кейінгі күннен бастап он жұмыс күні ішінде жер ресурстарын басқару жөніндегі аумақтық органдарға жер учаскесін мақсаты бойынша пайдалану жөніндегі және (немесе) бұзушылықтарды жоюдың нақты мерзімдерін көрсете отырып, оларды жою жөніндегі іс-шаралар жоспарын (бұдан әрі – іс-шаралар жоспары) ұсынуға міндетті.

Нұсқауда көзделген бұзушылықтармен келіспеген жағдайда, бақылау субъектісі нұсқау тапсырылған күннен кейінгі күннен бастап бес жұмыс күні ішінде нұсқауды жіберген жер ресурстарын басқару жөніндегі аумақтық органдарға қарсылық білдіру жолдауға құқылы.

Нұсқау мерзімі аяқталғанға дейінгі күнтізбелік он бес күн бұрын бақылау субъектісі жер ресурстарын басқару жөніндегі аумақтық органдарға бұзушылықтарды жою жөніндегі іс-шаралардың орындалуы туралы ақпарат беруге міндетті.

5. Нұсқауды белгіленген мерзімде орындамау, сол сияқты іс-шаралар жоспарының орындалуы туралы ақпаратты мерзімінде бермеу бақылау субъектісіне (объектісіне) бара отырып, профилактикалық бақылау жүргізудің жартыжылдық тізіміне қосу жолымен бақылау субъектісіне (объектісіне) бара отырып, профилактикалық бақылау тағайындауға әкеледі.

Бақылау субъектісіне (объектісіне) бара отырып, профилактикалық бақылау нәтижелері бойынша бұзушылықтар анықталған жағдайда, жер ресурстарын басқару жөніндегі аумақтық орган үш жұмыс күні ішінде жер қатынастары жөніндегі уәкілетті органды жер учаскесін жалдау шартын бұзу жөнінде шаралар қабылдау туралы хабардар етеді.

6. Аудандық, облыстық маңызы бар қалалардың уәкілетті органы он жұмыс күніне дейінгі мерзімде Қазақстан Республикасы Азаматтық кодексінің 24-тарауының талаптары тәртібімен жер учаскесін жалдау шартын бұзу жөнінде шаралар қабылдайды.

7. Бақылау субъектісіне (объектісіне) бармай профилактикалық бақылау жылына екі рет жүргізіледі.»;

15) 146-бапта:

1-тармақта:

4) тармақша мынадай редакцияда жазылсын;

«республикалық маңызы бар қалалардың, астананың, аудандардың (қалалардағы аудандардан басқа), облыстық маңызы бар қалалардың, аудандық маңызы бар қалалардың, кенттердің, ауылдардың, ауылдық округтердің әкімдері.»;

2-тармақта:

екінші бөлік мынадай редакцияда жазылсын:

«Жер ресурстарын басқару жөніндегі аумақтық органдардың басшылары тиiстi әкiмшiлiк-аумақтық бiрлiктердiң жерлерді пайдалану және қорғау жөнiндегi бас мемлекеттiк инспекторлары болып табылады.»;

бесінші бөлік мынадай редакцияда жазылсын:

«Орталық уәкілетті орган ведомствосының және оның аумақтық органдарының, жер ресурстарын басқару жөніндегі аумақтық органдардың, республикалық маңызы бар қалалардың, астананың және облыстық маңызы бар қалалардың, аудандардың (қалалардағы аудандардан басқа) жергілікті атқарушы органдарының жерлердің пайдаланылуы мен қорғалуын мемлекеттік бақылауды тікелей жүзеге асыратын өзге де лауазымды адамдары жерлерді пайдалану мен қорғау жөніндегі мемлекеттік инспекторлар болып табылады.»;

3-тармақ мындай редакцияда жазылсын:

«3. Өз құзыреті шегінде жерлердің пайдаланылуы мен қорғалуын мемлекеттік бақылауды жүзеге асыратын органның Қазақстан Республикасы жер заңнамасы талаптарының бұзылуын жою туралы нұсқамалар барлық мемлекеттік органдар, жер учаскелерінің меншік иелері мен жер пайдаланушылар үшін міндетті.»;

16) 147-бапта:

тақырыбы мынадай редакцияда жазылсын::

«147-бап. Жерлердің пайдаланылуы мен қорғалуын мемлекеттік бақылауды жүзеге асыратын жер ресурстарын басқару жөніндегі аумақтық органдардың, республикалық маңызы бар қалалардың, астананың және облыстық маңызы бар қалалардың, аудандардың (қалалардағы аудандардан басқа) жергілікті атқарушы органдарының, аудандық маңызы бар қалалардың, кенттердің, ауылдардың, ауылдық округтердің әкімдерінің функциялары»;

1-тармақ алып тасталсын:

2-тармақ мынадай редакцияда жазылсын:

«2. Жер ресурстарын басқару жөніндегі аумақтық орган:

1. жердің пайдаланылуы мен қорғалуын;

2) облыстардың, республикалық маңызы бар қалалардың, астананың және облыстық маңызы бар қалалардың, аудандардың жергілікті атқарушы органдары, аудандық маңызы бар қалалар, кенттер, ауылдар, ауылдық округтер әкімдері Қазақстан Республикасының жер заңнамасы саласындағы қабылдаған шешімдерінің заңдылығын;

3) облыстардың, республикалық маңызы бар қалалардың, астананың, аудандардың, облыстық маңызы бар қалалардың уәкілетті органдарының жеке және заңды тұлғалардың өтініштері бойынша қабылдаған шешімдерінің заңдылығын;

4) мемлекеттiк жер кадастры мен жер мониторингінің дұрыс жүргізілуін;

5) облыстардың, республикалық маңызы бар қалалардың, астананың және облыстық маңызы бар қалалардың, аудандардың жергілікті атқарушы органдарында, аудандық маңызы бар қалалар, кенттер, ауылдар, ауылдық округтер әкімдерінде жер учаскесін алған тұлғалардың тізімдері бар ақпараттың уақтылы орналастырылуын;

6) облыстардың, республикалық маңызы бар қалалардың, астананың және облыстық маңызы бар қалалардың, аудандардың жергілікті атқарушы органдарында, аудандық маңызы бар қалалардың, кенттердің, ауылдардың, ауылдық округтердің әкімдерінде сауда-саттықтың (конкурстардың, аукциондардың) уақтылы өткізілуін;

7) жер учаскелерінің меншік иелері мен жер пайдаланушылар құқықтарының сақталуын;

8) мемлекеттiк органдардың, кәсiпорындардың, мекемелердiң, ұйымдар мен азаматтардың Қазақстан Республикасының жер заңнамасын, белгіленген жер учаскелерiн нысаналы мақсатына сәйкес пайдалану режимiн сақтауын;

9) жер учаскелерiнiң иелерi мен жер пайдаланушылардың топырақтың құнарлылығын қалпына келтiру және сақтау жөнiндегi ұйымдастыру-шаруашылық, агротехникалық, орман мелиорациялық және эрозияға қарсы гидротехникалық iс-шаралар кешенiн уақтылы және дұрыс жүргiзуiн;

10) жер учаскелерiнiң иелерi мен жер пайдаланушылардың өздерiндегі жердiң бар-жоғы, жай-күйi мен пайдаланылуы туралы мәлiметтердi мемлекеттiк органдарға уақтылы беруiне;

11) жердi жақсарту жөнiндегi, топырақ эрозиясының, тұздануын, батпақтануын, су басуын, шөлейттенуін, құрғақтануын, тығыздалуын, қоқыстануын, ластануын және жердiң тозуын туғызатын басқа да процестердi болдырмау және олардың салдарларын жою жөнiндегi iс-шаралардың уақтылы және сапалы орындалуын;

12) азаматтардың өздерiне жер учаскелерiн беру туралы өтініштерін (өтiнiшхаттарын) қараудың белгiленген мерзiмдерiнiң сақталуын;

13) межелiк белгiлердiң сақталуын;

14) жергiлiктi атқарушы органдар уақытша жер пайдалануға берген жердiң уақтылы қайтарылуын;

15) бүлiнген жердiң қалпына келтірілуін;

16) жердiң бүлiнуiне байланысты жұмыстар жүргiзiлген кезде топырақтың құнарлы қабатының сыдырып алынуына, сақталуына және пайдаланылуын;

17) жердi пайдалану мен қорғау жөнiндегi жерге орналастыру жобаларының және басқа да жобалардың жүзеге асырылуын;

18) жерді нысаналы мақсатына сай пайдаланбауға жол берілмеуін мемлекеттік бақылауды ұйымдастырады және жүргізеді.»;

2-1-тармақта:

бірінші абзац мынадай редакцияда жазылсын:

«2-1. Аудандық маңызы бар қалалардың, кенттердің, ауылдардың, ауылдық округтердің әкімдері елді мекеннің аумағында:»;

2) тармақша мынадай редакцияда жазылсын:

«2) жер учаскелерiн өз бетiнше иеленiп алуға жол бермеуге.»;

2-2) тармақша мынадай редакцияда жазылсын:

«2-2. Республикалық маңызы бар қалалардың, астананың және облыстық маңызы бар қалалардың жергілікті атқарушы органдары, аудандық (қалалардағы аудандардан басқа) атқарушы органдар:

1) мемлекеттік жер учаскелерін заңсыз иемденуге немесе айырбастауға не жерге мемлекеттік меншік құқығын тікелей немесе жанама нысанда бұзатын басқа да мәмілелер жасауға;

2) жер учаскелерін өз бетінше иеленіп алуға жол берілмеуін мемлекеттік бақылауды ұйымдастырады және жүргізеді.»;

17) 148-бапта:

1-тармақта:

2), 3) және 4) тармақшалары мынадай редакцияда жазылсын:

«2) әкімшілік құқық бұзушылық туралы хаттамалар толтыруға;»;

3) Қазақстан Республикасының жер заңмасын бұзғаны үшiн әкімшілік құқық бұзушылық туралы іс бойынша қаулылар шығаруға;

4) осы Кодекстің 145-1-бабында белгіленген жағдайларды қоспағанда, Қазақстан Республикасының жер заңнамасын бұзу нәтижесінде келтірілген шығынды өтеу туралы, өз мақсатында пайдаланылмай не Қазақстан Республикасының заңнамасын бұза отырып пайдаланылып жатқан жер учаскелерiн мәжбүрлеп алып қою туралы, жер учаскелерін беруге, мемлекет мұқтаждықтары үшін алып қоюға, нысаналы мақсатын өзгертуге, мәжбүрлеп иеліктен шығаруға байланысты құқыққа сыйымсыз шешімдердің күшін жою туралы, сондай-ақ жерлердің пайдаланылуы мен қорғалуын мемлекеттік бақылауды жүзеге асыратын органдардың лауазымды адамдарының Қазақстан Республикасы жер заңнамасының талаптарын бұзушылықтарды жою туралы берген нұсқамаларын осы нұсқама берілген тұлғалар нұсқамада көрсетілген мерзімде орындамаған не тиісінше орындамаған жағдайда оларды орындау туралы және жеке, лауазымды және заңды тұлғалардан айыппұл өндіріп алу туралы мәселелер бойынша сотқа талап қою дайындауға және беруге;»;

5) және 6) тармақшалар мынадай редакцияда жазылсын:

«5) Қазақстан Республикасының Кәсіпкерлік кодексінің 147 бабының 3-тармағына көзделген құжаттарды көрсеткен жағдайда, ұйымдарға кедергiсiз кiруге, меншiктегi және пайдаланудағы жер учаскелерiн тексеруге, ал әскери, қорғаныс және басқа да арнаулы объектiлер алып жатқан жер учаскелерiн - оларға кiрудiң белгiленген режимiн ескере отырып, тексеруге;

6) жер учаскелерiнiң иелерi мен жер пайдаланушыларға, сондай-ақ облыстардың, республикалық маңызы бар қалалардың, астананың және облыстық маңызы бар қалалардың жергілікті атқарушы органдарының, аудандық (қалалардағы аудандардан басқа) атқарушы органдардың лауазымды адамдарына, аудандық маңызы бар қалалардың, кенттердің, ауылдардың, ауылдық округтердің әкімдеріне және Мемлекеттік корпорацияға Қазақстан Республикасы жер заңнамасының талаптарын бұзушылықтарды жою туралы орындалуы мiндеттi нұсқамалар беруге;»;

мынадай редакциядағы 6-1) тармақшамен толықтырылсын:

«6-1) жер пайдаланушыларға нұсқаулар беруге;»;

2. 2003 жылғы 9 шілдедегі Қазақстан Республикасының Су кодексіне (Қазақстан Республикасы Парламентінің Жаршысы, 2003 ж., № 17, 141-құжат; 2004 ж., № 23, 142-құжат; 2006 ж., № 1, 5-құжат; № 3, 22-құжат; № 15, 95-құжат; 2007 ж., № 1, 4-құжат; № 2, 18-құжат; № 19, 147-құжат; № 24, 180-құжат; 2008 ж., № 6-7, 27-құжат; № 23, 114-құжат; № 24, 129-құжат; 2009 ж., № 2-3, 15-құжат; № 15-16, 76-құжат; № 18, 84-құжат; 2010 ж., № 1-2, 5-құжат; № 5, 23-құжат; № 24, 146-құжат; 2011 ж., № 1, 2, 7-құжаттар; № 5, 43-құжат; № 6, 50-құжат; № 11, 102-құжат; № 16, 129-құжат; 2012 ж., № 3, 27-құжат; № 14, 92-құжат; № 15, 97-құжат; № 21-22, 124-құжат; 2013 ж., № 9, 51-құжат; № 14, 72, 75-құжаттар; № 15, 79, 82-құжаттар; № 16, 83-құжат; 2014 ж., № 1, 4-құжат; № 2, 10-құжат; № 7, 37-құжат; № 10, 52-құжат; № 19-І, 19-ІІ, 96-құжат; № 21, 122-құжат; № 23, 143-құжат; 2015 ж., № 11, 57-құжат; № 19-ІІ, 103-құжат; № 20-ІV, 113-құжат; 2016 ж., № 6, 45-құжат; № 7-ІІ, 56-құжат; № 8-ІІ, 72-құжат; 2017 ж., № 3, 6-құжат; № 12, 34-құжат; № 14, 51, 54-құжаттар; № 23-V, 113-құжат; 2018 ж., № 10, 32-құжат; № 19, 62-құжат; № 24, 93-құжат; 2019 ж., № 8, 45-құжат):

119-баптың 2-тармағы мынадай редакцияда жазылсын:

«2. Су қорғау аймақтары мен белдеулерiндегi шаруашылық қызмет режимiне қойылатын талаптардың сақталуын мемлекеттiк бақылауды уәкілетті органның ведомствосы, бассейндік инспекциялар, қоршаған ортаны қорғау саласындағы уәкiлеттi мемлекеттiк орган, жерлердің пайдаланылуы мен қорғалуын мемлекеттік бақылауды жүзеге асыратын облыстың, республикалық маңызы бар қалалардың және астананың жер ресурстарын басқару жөніндегі аумақтық орган өздерiнiң құзыретi шегiнде жүзеге асырады.».

3. 2015 жылғы 29 қазандағы Қазақстан Республикасының Кәсіпкерлік кодексіне (Қазақстан Республикасы Парламентінің Жаршысы, 2015 ж., № 20-II, 20-III, 112-құжат; 2016 ж., № 1, 4-құжат; № 6, 45-құжат; № 7-II, 55-құжат; № 8-I, 62, 65-құжаттар; № 8-II, 72-құжат; № 12, 87-құжат; № 23, 118-құжат; № 24, 124, 126-құжаттар; 2017 ж., № 9, 21-құжат; № 14, 50, 51-құжаттар; № 22-III, 109-құжат; № 23-III, 111-құжат; № 23-V, 113-құжат; № 24, 115-құжат; 2018 ж., № 10, 32-құжат; № 11, 37-құжат; № 14, 44-құжат; № 15, 46, 49, 50-құжаттар; № 19, 62-құжат; № 22, 82, 83-құжаттар; № 24, 94-құжат; 2019 ж., № 2, 6-құжат; № 5-6, 27-құжат; № 7, 37, 39-құжаттар; № 8, 45-құжат; № 15-16, 67-құжат; № 19-20, 86-құжат; № 21-22, 2796-2797-құжаттар, 2019 жылғы 31 желтоқсанда «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне жер қойнауын пайдалану, газ және газбен қамтамасыз ету мәселелері бойынша өзгерістер мен толықтырулар енгізу туралы» 2019 жылғы 30 желтоқсандағы Қазақстан Республикасының Заңы):

147-баптың 1-тармағының үшінші бөлігі мынадай редакцияда жазылсын:

«Бақылау және қадағалау органы тексеруді және бақылау және қадағалау субъектісіне (объектісіне) бару арқылы профилактикалық бақылау мен қадағалауды жүргізудің басталатыны туралы хабарламаны қолма-қол табыс етеді, табыс ету туралы хабарламасы бар тапсырысты почта жөнелтілімі нысанында не электрондық цифрлық қолтаңба қойылған электрондық құжат арқылы, егер субъект бұрын электрондық почта мекенжайын бақылау және қадағалау органына ұсынған болса, бақылау және қадағалау субъектісінің осындай мекенжайына немесе ұялы байланыс каналдары бойынша мәтіндік хабарлама арқылы, сондай-ақ хабарламаны тіркеуді қамтамасыз ететін өзге де байланыс құралдарын пайдалана отырып жібереді.»

2-бап. Осы Заң алғашқы ресми жарияланған күнінен бастап күнтізбелік 90 күн өткен соң қолданысқа енгізілетін 1-баптың 1-тармағы 3) тармақшасының жетінші, тоғызыншы және оныншы абзацтарын қоспағанда, алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

**Президенті Қ. Тоқаев**